laion/Wikipedia-Exotic huggingface dataset:
ময়ন্তী ল্যাঙ্গার

ময়ন্তী ল্যাঙ্গার একজন ভারতীয় সাংবাদিক যিনি স্টার স্পোর্টস নেটওয়ার্কের হয়ে কাজ করেন। তিনি জি স্পোর্টসে ফুটবল ক্যাফে, ইএসপিএনে ২০১০ ফিফা বিশ্বকাপ উপস্থাপনা করেন। এছাড়াও ২০১০ কমনওয়েলথ গেমস, ২০১১ ক্রিকেট বিশ্বকাপ, ২০১৪ ইন্ডিয়ান সুপার লিগ, ২০১৫ ক্রিকেট বিশ্বকাপ এবং ২০১৮ ইন্ডিয়ান প্রিমিয়ার লিগ প্রতিযোগিতায়ও উপস্থাপনা করেছেন। যুক্তরাষ্ট্রে থাকাকালীন সময়ে ফুটবলের প্রতি তার আগ্রহ জন্মায়। তিনি তার কলেজের ফুটবল দলে ছিলেন এবং ফিফা বিচ ফুটবলের অতিথি উপস্থাপিকা হিসেবেও কাজ করেছিলেন। ঐ উপস্থাপনায় সফলতা পাওয়ার পর তিনি জি স্পোর্টস থেকে ফুটবল ক্যাফে অনুষ্ঠানের উপস্থাপিকা ও সহযোগী প্রযোজক হওয়ার প্রস্তাব পান। ল্যাঙ্গার এরপর জি নেটওয়ার্কের বিভিন্ন ফুটবল অনুষ্ঠানে ধারাভাষ্য ও সাক্ষাৎকার গ্রহণের কাজ করেন। নয়াদিল্লির আমবেদকার স্টেডিয়ামে অনুষ্ঠিত নেহরু কাপের উপস্থাপিকা ছিলেন। এছাড়াও তিনি ইন্ডিয়ান ক্রিকেট লিগে জি স্পোর্টসের কভারেজে উপস্থাপিকা ছিলেন। তিনি ইএসপিএনে ২০১০ ফিফা বিশ্বকাপের ভারতে সম্প্রচারে উপস্থাপিকা ছিলেন, যাতে ছিল ম্যাচ পূর্ববর্তী, অর্ধকাংশ ও ম্যাচ পরবর্তী বিশ্লেষণ। এছাড়াও ময়ন্তী ল্যাঙ্গার চারু শর্মার সাথে দিল্লিতে অনুষ্ঠিত ২০১০ কমনওয়েলথ গেমস উপস্থাপনা করেছিলেন। ল্যাঙ্গার ২০১২ সালে ক্রিকেটার স্টুয়ার্ট বিনিকে বিয়ে করেন। [১]. televisionpoint.com. ওয়েব্যাক মেশিনে আর্কাইভকৃত ১০ এপ্রিল ২০০৮ তারিখে Nitin Pant (February 2007) "IndianFootball.Com Interview: MAYANTI LANGER". "Miss in the midfield " ওয়েব্যাক মেশিনে আর্কাইভকৃত ৪ মার্চ ২০১৬ তারিখে. দ্য টেলিগ্রাফ (কলকাতা). ৫ এপ্রিল ২০০৬ Sharmistha Mukherjee (20 February 2011). "ESPN-Star lines up pantheon of cricket to offer World Cup insights" ওয়েব্যাক মেশিনে আর্কাইভকৃত ১১ অক্টোবর ২০১২ তারিখে. Business Standard. "In Pics: Know more about India's emerging star Stuart Binny's pretty & talented wife Mayanti Langer!"। abplive.in। ১৮ জুন ২০১৪। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৩০ মে ২০১৯।
মোঃ সোহরাব উদ্দিন (কিশোরগঞ্জের রাজনীতিবিদ)

মোঃ সোহরাব উদ্দিন বাংলাদেশের কিশোরগঞ্জ জেলার একজন রাজনীতিবিদ। সোহরাব কিশোরগঞ্জ-২ আসনের সাবেক সাংসদ, যিনি ২০১৪ সালের নির্বাচনে আওয়ামী লীগ মনোনীত সংসদ সদস্য নির্বাচিত হয়েছিলেন। তারপর ২০২৪ সালের নির্বাচনে স্বতন্ত্র প্রার্থী হিসেবে ঈগল প্রতীকে সংসদ সদস্য নির্বাচিত হন। ২০২৪ সালে বাংলাদেশে সংগঠিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে সোহরাব তার সংসদ সদস্য পদ হারান। মোঃ সোহরাব উদ্দিন ১ জুন ১৯৫৬ সালে কিশোরগঞ্জ জেলায় জন্মগ্রহণ করেন। তিনি বি.কম এ স্নাতক (পাশ) করে আইন বিষয়ে ডিগ্রি অর্জন করেছে। মোঃ সোহরাব উদ্দিন রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন। এবং তিনি সংসদে ট্রেজারি বেঞ্চের সদস্য। দশম জাতীয় সংসদ নির্বাচন, ২০১৪ দশম জাতীয় সংসদ সদস্যদের তালিকা একাদশ জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "সেনাবাহিনীর শীর্ষ পদে রদবদল"। ডয়েচে ভেলে। সংগ্রহের তারিখ ৬ আগস্ট ২০২৪।  "মোঃ সোহরাব উদ্দিন"। প্রথম আলো। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৮ই জানুয়ারি ২০২৪।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Md. Suhrab Uddin -মোঃ সোহরাব উদ্দিন History"। Amarmp (ইংরেজি ভাষায়)। সংগ্রহের তারিখ ৩০ ডিসেম্বর ২০১৮।  "Md. Suhrab Uddin -মোঃ সোহরাব উদ্দিন Biography"। Amarmp (ইংরেজি ভাষায়)। সংগ্রহের তারিখ ৩০ ডিসেম্বর ২০১৮।  "Why silent on troubled banks?"। The Daily Star (ইংরেজি ভাষায়)। ১১ জুন ২০১৮। সংগ্রহের তারিখ ৩০ ডিসেম্বর ২০১৮।  ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা। একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
ফিফটি গ্র্যান্ড

"ফিফটি গ্র্যান্ড" (ইংরেজি: Fifty Grand) হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে দি আটলান্টিক রিভিউ-এ প্রথম প্রকাশিত হয় এবং পরে হেমিংওয়ের ছোটগল্প সংকলন মেন উইদাউট উইমেন-এ অন্তর্ভুক্ত করা হয়। এই গল্পে হেমিংওয়ের ষোল বছর বয়সে ওক পার্ক হাই স্কুলের সাহিত্য পত্রিকা ট্যাবুলায় প্রকাশিত তার গল্প "আ ম্যাটার অব কালার"-এর সাদৃশ্য রয়েছে। দুটি গল্পেই অপরিকল্পিত মুষ্টিযুদ্ধ নিয়ে গল্প বর্ণিত হয়েছে এবং দুটি গল্পেই একটি চরিত্র গল্প বর্ণনা করেছে, যে মূল বর্ণনাকারী চরিত্র বা কেন্দ্রীয় চরিত্র নয়। এই দুটি গল্পেই হেমিংওয়ে এই ধরনের বর্ণনাশৈলী ব্যবহার করেছেন। "ফিফটি গ্র্যান্ড"-এ জ্যাক ব্রেনানের গল্প বর্ণিত হয়েছে, যে প্রশিক্ষণ লাভ করে এবং তার প্রতিপক্ষ জিমি ওয়ালকটের সাথে মুষ্টিযুদ্ধে লিপ্ত হয়। গল্পের প্রথম অংশ নিউ জার্সিতে এবং দ্বিতীয় অংশ নিউ ইয়র্কের সংগঠিত হয়। এতে হেমিংওয়ের মুষ্টিযুদ্ধের প্রতি ভালোবাসা ও জ্ঞান প্রকাশ পেয়েছে এবং তার বাতিল ও অল্প কথায় বর্ণনাশৈলী ব্যবহার দেখা গেছে। কসমোপলিটান সাময়িকীর প্রধান সম্পাদক রে লং ফিফটি গ্র্যান্ড-এর প্রশংসা করে লিখেন, "আমার হাতে আসা অন্যতম সেরা ছোটগল্প... আমার পড়া সেরা মুষ্টিযুদ্ধ বিষয়ক গল্প... বাস্তবতাবাদের একটি গুরুত্বপূর্ণ খণ্ড।" লং, রে - সম্পাদক (১৯৩২)। "Why Editors Go Wrong: 'Fifty Grand' by Ernest Hemingway", 20 Best Stories in Ray Long's 20 Years as an Editor। নিউ ইয়র্ক: ক্রাউন পাবলিশার্স। পৃ. ২-৩।
ফিরোজা বিবি

ফিরোজা বিবি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সাল থেকে ২০১৬ সাল পর্যন্ত পশ্চিমবঙ্গ বিধানসভায় নন্দীগ্রাম বিধানসভা কেন্দ্রের বিধায়ক হিসেবে দায়িত্ব পালন করেছেন। ২০১৬ সাল থেকে তিনি পশ্চিমবঙ্গ বিধানসভায় পাঁশকুড়া পশ্চিম বিধানসভা কেন্দ্রের বিধায়ক হিসেবে দায়িত্ব পালন করছেন। তার ছেলে নন্দীগ্রাম গণহত্যায় ২০০৭ সালের ১৪ মার্চ নিহত হয়েছিল। তিনি 'শহিদ জননী' নামে পরিচিত। "Trinamool Congress confident of victory in Nandigram"। Economic Times। ৪ মে ২০১৬। সংগ্রহের তারিখ ৩০ মে ২০১৯।  List of Winners in West Bengal 2016 Nandigram nightmare continues for CPM, Trinamool wins Assembly bypoll Trinamool Congress wins Nandigram assembly by-election "নন্দীগ্রামে বিচার অধরা কেন, বিড়ম্বনায় মুখ্যমন্ত্রী"। এই সময়। ২৮ জুলাই ২০১৩। সংগ্রহের তারিখ ৩০ মে ২০১৯।
দ্য কিলার্স (হেমিংওয়ের ছোটগল্প)

"দি কিলার্স" (ইংরেজি: The Killers, অনুবাদ 'খুনীরা') হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে স্ক্রিবনার্স ম্যাগাজিনে প্রকাশিত হয়। পরে এটি মেন উইদাউট উইমেন, দ্য স্নোস অব কিলিমাঞ্জারো ও দ্য নিক অ্যাডামস স্টোরিজ ছোটগল্প সংকলনগুলোতেও প্রকাশিত হয়। লেখকের নিজের অভিজ্ঞতা, তার ব্যঙ্গাত্মক রচনাশৈলীর ব্যবহার, মৃত্যু, বন্ধুত্ব ও জীবনের লক্ষ্য বিষয়ক বিষয়বস্তু নিয়ে রচিত "দ্য কিলার্স" হেমিংওয়ের অন্যতম প্রসিদ্ধ ছোটগল্প হিসেবে বিবেচিত। গল্পটি হেমিংওয়ের বিখ্যাত নিক অ্যাডামস চরিত্রটি নিয়ে রচিত, যেখানে হেমিংওয়ে নিক অ্যাডামসের কৈশোর থেকে যৌবনে পদার্পণের চিত্র তুলে ধরেছেন। গল্পের মূল কাহিনিতে দেখা যায় একদল অপরাধী একটি রেস্তোরাঁয় ঢুকে একজন সুয়েডীয় মুষ্টিযোদ্ধা ওলে আন্দ্রেসনের খোঁজ করছে, ওলে কেন লুকিয়ে আছে তা অজানা, খুব সম্ভবত কোন লড়াইয়ে জয়ী হয়েছিল। ইতিহাসবেত্তাগণ দালিলিক প্রমাণ দেখান যে এই কাজের মূল শিরোনাম ছিল "দ্য ম্যাটাডর্স"। "দি কিলার্স" হেমিংওয়ের অন্যতম শ্রেষ্ঠ ও সাড়াজাগানো একটি রচনা। ১৯২০-এর দশকে ইলিনয়ের সামিটে এই গল্প সংগঠিত হয়। দুজন পেশাদার খুনী, ম্যাক্স ও অ্যাল, জর্জ পরিচালিত হেনরি'স লাঞ্চরুমে প্রবেশ করে। তারা মূল খাদ্যতালিকার বাইরে একটি খাবার চায়, এবং পরে শূকরের মাংস ও ডিম চায়। অ্যাল রান্নাঘরে প্রবেশ করে এবং নিক অ্যাডামস ও পাচক স্যামকে বেঁধে ফেলে। ম্যাক্স ও জর্জের মধ্যে আলাপচারিতা হয়, যেখানে প্রকাশ পায় যে তারা দুজন সুয়েডীয় মুষ্টিযোদ্ধা ওলে আন্দ্রেসনকে খুন করতে এসেছে। আন্দ্রেসনকে পাওয়া যায়নি, ফলে তারা দুজন চলে যায়। জর্জ আন্দ্রেসনকে এই দুজন ব্যক্তি সম্পর্কে সতর্ক করতে নিককে মিসেস বেল পরিচালিত হার্শ'স বর্ডিং হাউজে পাঠায়। নিক আন্দ্রেসনকে বিছানায় শোয়া অবস্থায় পান এবং তাকে সবকিছু জানায়। আন্দ্রেসন কিছু বলে না এবং নিককে কিছু করতে মানা করেন, যেহেতু তাদের কিছু করার নেই। নিক রেস্তোরাঁয় চলে যায় এবং জর্জকে আন্দ্রেসনের প্রতিক্রিয়া সম্পর্কে জানায়। যখন জর্জকেও এই ব্যাপারে আর উদ্বিগ্ন দেখায় না, নিক শহর ছেড়ে যাওয়ার সিদ্ধান্ত নেয়। এই ছোটগল্পটি কয়েকটি চলচ্চিত্র ও কমিক বইয়ের অনুপ্রেরণা হিসেবে কাজ করে: দ্য কিলার্স (১৯৪৬) - শ্রেষ্ঠাংশে বার্ট ল্যাঙ্কেস্টার ও আভা গার্ডনার দ্য কিলার্স (১৯৫৬) - আন্দ্রেই তার্কভ্‌স্কি পরিচালিত স্বল্পদৈর্ঘ চলচ্চিত্র দ্য কিলার্স (১৯৫৯) - ইংমার ইয়োহানসন, ডিন স্টকওয়েল, ডায়ানা বেকার অভিনীত সিবিএসের বুইক-ইলেক্ট্রা প্লেহাউজ অমনিবাস টিভি ধারাবাহিকে অংশ। দ্য কিলার্স (১৯৬৪) - শ্রেষ্ঠাংশে লি মারভিন, রোনাল্ড রেগন ও অ্যাঞ্জি ডিকিনসন বুলেট ইন দ্য ব্রেইন (১৯৯৫) - টোবিয়াস উল্‌ফের ছোটগল্প টাইলার, লিসা (২০০১)। "Student Companion to Ernest Hemingway"। নিউ ইয়র্ক: গ্রিনউড প্রেস। পৃ. ৭৮।
প্রকরণসর্বস্বতা

প্রকরণসর্বস্বতা বা ফর্মালিজম (তামিল: வடிவவியத் திறனாய்வு, মালয়ালম: രൂപഭദ്രതാവാദം, কাতালান: Formalisme, বুলগেরীয়: Формализъм ) হলো সাহিত্য সমালোচনা ও সাহিত্য তত্ত্বের শিক্ষা যেখানে মূলত কোন নির্দিষ্ট লেখার গঠনগত দিকই বিবেচনা করা হয়। কোন ধরনের বাহ্যিক প্রভাব ব্যতীত শুধুমাত্র লেখার উপর গুরুত্ব দেয়া হয় এ ধরনের অধ্যয়নে। প্রকরণসর্বস্বতা বা ফর্মালিজম মাঝেমধ্যে ব্যাখ্যা বিশ্লেষণের মত বিষয়গুলোকে এড়িয়ে যায়। বরঞ্চ তাদের দৃষ্টি থাকে মোড, জনরা, ডিসকোর্স ও ফর্মের উপর। সাহিত্য তত্ত্বে ফর্মালিজম হলো এমন একধরনের সমালোচনামূলক পদ্ধতি যেটা কোন লেখার অন্তর্নিবিষ্ট বৈশিষ্ট্যকে বিশ্লেষণ, ব্যাখ্যা, বা মূল্যায়ন করে। জ্যাকবসনের তৈরি করা মস্কো লিঙ্গুয়েস্টিক চক্র ভাষাবিজ্ঞানের সাম্প্রতিক উন্নয়নে আইক্যানবাউমের গ্রুপের চেয়ে বেশি সচেতন ছিলো। জ্যাকবসন ১৯২০ সালে মস্কো ছেড়ে প্রাগে চলে যান এবং ১৯২৬ সালে প্রাগ লিঙ্গুয়েস্টিক সার্কেল গড়ে তুলেন। এ চক্রটি আগেরটার মতই একইরকম বিষয়ে আগ্রহী ছিলো। আই এ রিচার্ডস নব্য সমালোচনা লেমন, লি টি, এবং ম্যারিওন জে রেইস। "রাশিয়ান ফর্মালিস্ট ক্রিটিসিজম: চারটি প্রবন্ধ" লিনকন: ইউ অব নেবরাস্কা পি, ১৯৬৫।
হিলস লাইক হোয়াইট এলিফ্যান্টস

"হিলস লাইক হোয়াইট এলিফ্যান্টস" (ইংরেজি: Hills Like White Elephants, অনুবাদ 'সাদা হাতীর মত পর্বতসমূহ') হল আর্নেস্ট হেমিংওয়ের একটি ছোটগল্প। এটি ১৯২৭ সালের আগস্ট মাসে সাহিত্য পত্রিকা ট্রানজিশন-এ প্রথম প্রকাশিত হয়। পরে একই বছর হেমিংওয়ের ছোটগল্প সংকলন মেন উইদাউট মেন-এ অন্তর্ভুক্ত করা হয়। গল্পটি স্পেনীয় একটি রেল স্টেশনে মাদ্রিদে যাওয়ার জন্য অপেক্ষমাণ একজন মার্কিনী ও এক তরুণীর মধ্যে আলাপচারিতাকে কেন্দ্র করে আবর্তিত হয়। তরুণীটি নিকটবর্তী পাহাড়গুলোকে সাদা হাতীর সাথে তুলনা করেন। তারা পরোক্ষভাবে একটি "অস্ত্রোপচার" নিয়ে আলোচনা করে, যা গর্ভপাতের অস্ত্রোপচার বলে ধারণা করা হয়। হিলস লাইক হোয়াইট এলিফ্যান্টস এর নারীবাদ-বিরোধী বিষয়ের জন্য সমালোচিত হয়; গল্পটিকে নারীবাদের পক্ষ ও বিপক্ষে উভয়ই বলে ব্যাখ্যা প্রদান করা হয়। নারীবাদ-বিরোধী যে বিষয়টি প্রাধান্য পেয়েছে তা হল গল্পে পুরুষটি নারীটির উপর কর্তৃত্ব স্থাপন করে এবং নারীটি গর্ভপাত করানোর মধ্য দিয়ে পুরুষটির ইচ্ছা পূরণ করে। ফ্রেডেওরিক বুশ বলেন যে নারীটি "তার সন্তানকে কবর দেওয়ার সাথে সাথে তার দর্শনকে কবর দিয়েছে।" কয়েকজন সমালোচক যুক্তি দেখান নারী চরিত্রটি গল্পের সমাপ্তিতে নিজেই সিদ্ধান্ত নিয়েছে এবং গল্পটি মূলত নারীবাদের পক্ষ-বিপক্ষে অবস্থান করেছে। স্ট্যানলি রেনার দাবী করেন যে হিলস লাইক হোয়াইট এলিফ্যান্টস মূলত নারী চরিত্রটির প্রতি সহানুভূতিসম্পন্ন। ফলে দুই রকম সম্ভাবনার প্রমাণ রয়েছে এবং কোন স্পষ্ট ঐকমতে পৌঁছাতে পারেনি। র‍্যানকিন, পল (২০০৫)। "Hemingway's Hills Like White Elephants"। দি এক্সপ্লিকেটর। ৬৩: ২৩৪–২৩৭ – EBSCOhost-এর মাধ্যমে।  রেনার, স্ট্যানলি (১৯৯৫)। "Moving to the Girl's Side of "Hills Like White Elephants""। দ্য হেমিংওয়ে রিভিউ। ১৫ (১): ২৭–৪১ – গেল সেনজেজ লিটারেচার রিসোর্স সেন্টার-এর মাধ্যমে।
হোয়াকিন ‘এল চ্যাপো’ গুজমান

হোয়াকিন আর্চিভালদো গুজমান লোয়েরা (ইংরেজি: Joaquín "El Chapo" Guzmán; জন্ম ৪ এপ্রিল ১৯৫৭) একজন ম্যাক্সিকান ড্রাগ লর্ড এবং আন্তর্জাতিক অপরাধ সিন্ডিকেট সিনালোয়া কার্তেলের সাবেক নেতা । তার স্বল্পোচ্চতার জন্যে এল চ্যাপো' নামে সমাধিক পরিচিত, গুজমানকে পৃথিবীর সবচেয়ে ক্ষমতাশালী মাদক পাচারকারীদের একজন হিশেবে ধরা হয়। সিনালোয়ার শত্রু কার্তেলের প্রধান খুনি মার্টিন করোনা গুজমানকে মারতে গিয়ে একজন প্রিস্টকে মেরে ফেলেন। সে ২০১৭ সালে "কনফেশনস অব অ্যা কার্তেল হিটম্যান" নামে একটি স্মৃতিকথা প্রকাশ করেন। ২০১৭ সালে নেটফ্লিক্স ও ইউনিভিশন যৌথ প্রযোজনায় গুজমানের জীবনকাহিনী নিয়ে এল চ্যাপো নামে একটি টিভি সিরিজ শুরু করেন। সিরিজটি ২৩ এপ্রিল ২০১৭ সালে ৮পিএম/৭সিতে ইউনিভিশনে অভিষেক হয়। গুজমান নেটফ্লিক্স টিভি সিরিজ নার্কোসেও চিত্রায়িত হয়েছেন। মাদকদ্রব্য নিয়ন্ত্রণ অধিদপ্তর Feuer, Alan (ফেব্রুয়ারি ১২, ২০১৯)। "El Chapo Convicted in Trial That Revealed Drug Cartel's Brutality and Corruption"। New York Times।  Does Mexican Drug Lord El Chapo Guzmán Have The $14 Billion The U.S. Wants From Him? Dolia Estevez, Forbes. 25 January 2017. Beith, Malcolm (১৭ জুলাই ২০১৫)। "5 Things You Didn't Know About El Chapo"। time.com। ১১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৬।  Otero, Silvia। "EU: "El Chapo" es el narco más poderoso del mundo"। El Universal। ৫ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১২।  Connelly, Sherryl (১৫ জুলাই ২০১৭)। "Executioner for Sinaloa rival details how he almost took out El Capo in 'Confessions of a Cartel Hit Man'"। New York Daily News।  Blistein, Jon (২৬ জানুয়ারি ২০১৭)। "ইউনিভিশন, Netflix 'El Chapo' Series Sets April Premiere"। Rolling Stone। ২১ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ মে ২০১৯।
ইন অ্যানাদার কান্ট্রি

"ইন অ্যানাদার কান্ট্রি" (ইংরেজি: In Another Country, অনুবাদ 'অন্য দেশে') হল আর্নেস্ট হেমিংওয়ে রচিত একটি ছোটগল্প। এটি ১৯২৭ সালে মেন উইদাউট উইমেন ছোটগল্প সংকলনে প্রকাশিত হয়। গল্পটি প্রথম বিশ্বযুদ্ধকালীন মিলানে একজন অ্যাম্বুলেন্স কর্পোরালের সদস্যকে কেন্দ্র করে আবর্তিত, যে মেশিন ভিত্তিক চিকিৎসাপদ্ধতির ব্যঙ্গধর্মী উপস্থাপন বলে বিবেচনা করা হয়। নাম-পরিচয়হীন এই চরিত্রটিকে হেমিংওয়ের সৃষ্ট অর্ধ-আত্মজীবনীমূলক চরিত্র নিক অ্যাডামস বলে ধারণা করা হয়। প্রথম বিশ্বযুদ্ধে মিলানে একজন অ্যাম্বুলেন্স কর্পোরালের সদস্য হাঁটুতে আঘাত পেয়ে প্রতিদিন চিকিৎসার জন্য হাসপাতালে যায়। সেখানে দ্রুত আরোগ্য লাভের জন্য "মেশিন" ব্যবহার করা হয় এবং ডাক্তাররা এই অলৌকিক নতুন প্রযুক্তিকে বড় করে দেখাতে থাকে। তার আঘাতের ছবি ও তা মেশিনের সাহায্যে কীভাবে সারিয়ে ওঠছে তার ছবি দেখান, কিন্তু যুদ্ধাহত সৈনিকটি এতে সন্দেহ প্রকাশ করে। যখন গল্পকথক তার সহ-সৈনিকদের নিয়ে রাস্তায় হেঁটে যান, শহরের লোকজন তাদের দিকে সরাসরি ঘৃণার দৃষ্টিতে থাকায় কারণ তার সৈনিক। চিকিৎসা পরবর্তী তারা ক্যাফে কোভাতে যান, যেখানে খাদ্য পরিবেশক খুবই দেশপ্রেমী। যখন বাকি সৈনিকেরা গল্পকথকের পদকের প্রশংসা করেন, তারা জানতে পারে যে সে মার্কিনী এবং তারা পদক পাওয়ার জন্য এমন কষ্টের সম্মুখীন হতে চাননা। তারা তাকে আর সমভাবে দেখে না, কিন্তু তাকে তখনও বন্ধু মনে করে। গল্পকথক এই বিষয়টি গ্রহণ করে নেন, কারণ সে মনে করে তারা পদক অর্জনের চেয়েও তার জন্য বেশি কিছু করেছে। পরবর্তী কালে গল্পকথকের এক মেজর বন্ধু তাকে বিয়ে না করার পরামর্শ দেন, কিন্তু তার আশা ও স্বপ্ন ছিল বিয়ে করার, কারণ এর মধ্য দিয়ে একজন তার জীবনকে নতুনভাবে গড়ে তোলতে পারে। পরে জানা যায় যে মেজরের স্ত্রী হঠাৎ ও অপ্রত্যাশিতভাবে নিউমোনিয়ায় আক্রান্ত হয়ে মারা যায়। মেজরকে তার স্ত্রী হারানোয় খুব বেশি মনঃকষ্টে পীড়িত হিসেবে দেখা যায়। মন্টেইরো, জর্জ (সেপ্টেম্বর ১৯৯৮)। "The Major's Therapy: Ernest Hemingway's "In Another Country""। দ্য জার্নাল অব মেডিক্যাল হিউনিটিজ অ্যান্ড বায়োইথিকস। ৯: ১৪৩–১৫২। সংগ্রহের তারিখ ৩১ মে ২০১৯।
বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয়

বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয় ভারতের পশ্চিমবঙ্গ রাজ্যের কলকাতা জেলায় অবস্থিত একটি বালক উচ্চমাধ্যমিক বিদ্যালয়। বিদ্যালয়টি ১৯৬২ সালে প্রতিষ্ঠিত হয়। বিদ্যালয়টি ১৯৬২ সালে রবীন্দ্র ভারতী বিশ্ববিদ্যালয়ের বিপরীতে কাশীপুরের "সিআইটি ক্যাম্পাসে" প্রতিষ্ঠিত হয়। এই প্রতিষ্ঠান "সিআইটি স্কুল" নামে বিখ্যাত। এই স্কুলের উচ্চ মাধ্যমিক বিভাগে কলা এবং বিজ্ঞান শাখা আছে। অরিত্র দত্ত বণিক "Affiliated Schools of West Bengal Board of secondary Education"। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১৯।  "বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয়"। সংগ্রহের তারিখ ৭ ডিসেম্বর ২০১৭।  "অরিত্র দত্ত বণিক"। সংগ্রহের তারিখ ২৬ নভেম্বর ২০১৯। [স্থায়ীভাবে অকার্যকর সংযোগ] উইকিমিডিয়া কমন্সে বি টি রোড গভর্নমেন্ট স্পনসর্ড উচ্চতর মাধ্যমিক বিদ্যালয় সংক্রান্ত মিডিয়া রয়েছে। প্রবেশদ্বার:  ভারত
খাত্রা খাত্রা খাত্রা

খাত্রা খাত্রা খাত্রা ( অনু. বিপদ, বিপদ, বিপদ ! বিপদ, বিপদ, বিপদ! ) কালার্স টিভিতে প্রচারিত একটি ভারতীয় কমেডি সিরিজ যাতে অভিনয় করেন ভারতী সিং, হর্ষ লিম্বাচিয়া, আদিত্য নারায়ণ, পুনিত পাঠক, আভিকা গর, রিধিমা পণ্ডিত, গৌরব দুবে, বিকাশ গুপ্ত, আলি গণি এবং অনিতা । হর্ষ লিম্বাচিয়া ভারতী সিং আদিত্য নারায়ণ পুনীত পাঠক গৌরব দুবাই উষা নাদকর্ণী জাসমিন ভাসিন আভিকা গর অনিতা হাসানান্দানি আলি গোনি বিকাশ গুপ্তা রিধিমা পণ্ডিত পার্ল ভি পুরি নেহা পেন্দসে নিতি মোহন শ্রুতি শর্মা করণ প্যাটেল আদিতী ভাটিয়া পূজা সানা সাঈদ স্পন্দন চাতুরবেদী - শিশু গর্বিত পারখ - রান্নাঘর চ্যাম্পিয়নস (শিশু) ইনায়াত বর্মা - রান্নাঘর চ্যাম্পিয়নস (শিশু) ওপসেন নামচুম - রাইজিং স্টার (ভারতীয় ঋতু 3) (শিশু) রাধিক মিশ্র - রাইজিং স্টার (ভারতীয় ঋতু 3) (শিশু) প্রিন্স নারুলা প্রিয়াঙ্ক শর্মা মিরা দোস্তহলে - অভিনেত্রী মুদাসসার খান মহেনা কুমারী সিং জান্নাত জুবায়ের রহমনি বরুন শর্মা শান্তানু মহেশ্বরী রুবিনা অভিনব শুক্লা রেম শেখ ইশিতা দত্ত অপর্ণা দীক্ষিত মিরা দোস্তহলে আস্থা গিল Team, Editorial (২০১৯-০৩-২৮)। "Fitness challenge by Bharti Singh to Pearl Puri in COLORS' Khatra Khatra Khatra"। IWMBuzz। সংগ্রহের তারিখ ২০১৯-০৩-২৮।  "Colors unveils new prime time show Khatra Khatra Khatra"। rapidtvnews। ২০১৯-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৯-০৩-৩০।  "Prince and Priyank pole dance with Bharti"। India Today। ২০১৯-০৪-১০। সংগ্রহের তারিখ ২০১৯-০৫-০৯।
খড়

ধান বা লতাগুল্মের শুকনো অংশ থেকে খড় উৎপাদিত হয়। সাধারণত ধান বা লতাজাতীয় খাদ্যশস্য মাড়াই করার পর অবশিষ্ট ঐচ্ছিক অংশ শুকিয়ে সংরক্ষণ করা হয় যা শুকনো তৃণবিশেষ বা খড় হিসেবে পরিচিত। খড় গ্রামগঞ্জের কৃষক বাড়িতে স্তুপাকারে রাখা হয়। সাধারণত যেসব কৃষক পশু পালন করেন তারা পশুর খাদ্য হিসেবে এটি ব্যবহার করেন। খড়ের গাদা ঘাস, লতা-পাতা, শিম জাতীয় গাছ বা অন্যান্য লতাপাতাসংক্রান্ত গাছপালা কেটে গোখাদ্য হিসেবে ব্যবহারের জন্যে একপ্রকার সংরক্ষণ পদ্ধতি। এতে লতা বা ঘাসকে শুকিয়ে সংরক্ষণ করা হয়। এ গোখাদ্য সাধারণত গৃহপালিত পশু যেমন গরু, ঘোড়া, ছাগল, ভেড়া, খরগোশ এবং গিনিপিগ হিসাবে ছোট পোষা প্রাণীদের খাওয়ানো হয়। ঐতিহ্যগতভাবে কৃষকরা খড়কে গাদা করে রাখতে অভ্যস্ত যা খড়ের গাদা হিসেবে পরিচিত। কৃষকরা তাদের গৃহপালিত পশু কিংবা হালচাষের প্রাণীদের জন্যে এটি তৈরি করেন। যে কোনো সরু জাতীয় গাছের টুকরো, অথবা সুপারি গাছের টুকরো কিংবা বাঁশের সাহায্যে গাদা তৈরি করা যায়। খড়ের গাদা দুই পদ্ধতিতে তৈরি করা যায়, একটি হলো মাচাবিহীন অপরটি মাচাযুক্ত। মাচাবিহীন খড়ের গাদা সরাসরি মাটিতে বাঁশ কিংবা গাছের টুকরো উঁচু মাটিতে পুঁতে তার চারদিকে সরাসরি শুকনো খড় রাখা হয়। মাচাযুক্ত খড়ের গাদায় প্রাথমিকভাবে কাঠ বা বাঁশ দিয়ে মাটি থেকে কিছুটা উঁচু মাচা তৈরি করা হয়। তারপর মাঝখানে একটি বাঁশা বা গাছের টুকরো মাটিতে পুঁতে তার চারদিকে মাচার ওপর খড় রাখা হয়ে থাকে। [তথ্যসূত্র প্রয়োজন] "খড়ের গাদা"। দৈনিক জনকণ্ঠ। ৫ মে ২০১৫। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৩০ মে ২০১৯।  আধুনিক পদ্ধতিতে গরু মোটাতাজাকরণ ও চিকিৎসা এবং দুগ্ধবতী গাভী পালন। লেখক- ড. মাহবুব মোস্তফা,: প্রান্ত প্রকাশন। আইএসবিএন 9789848369449। সংগ্রহের তারিখ ৩০ মে ২০১৯।
মে ২০১৯

মে ২০১৯-এ বিশ্বব্যাপী সংঘটিত ঘটনার সংক্ষিপ্ত-সার। কানাডাকে ৩-১ গোলে পরাজিত করে ফিনল্যান্ড আইস হকির বিশ্ব চ্যাম্পিয়নশীপে স্বর্ণ পদক জয় করে। "Finland's Lions claim ice hockey world championship"। Uutiset অনলাইন সংস্করণ (ইংরেজি ভাষা)। ২৭ মে ২০১৯। সংগ্রহের তারিখ ৩০ মে ২০১৯।
সন্ত পলের গির্জা, মিউনিখ

সন্ত পলের গির্জা (জার্মান: St Paul বা Paulskirche) জার্মানির বাভারিয়া রাজ্যের মিউনিখের লুডভিগসভোরস্তাদ-ইসারভোরস্তাদের মধ্যে অবস্থিত একটি বৃহৎ ক্যাথলিক গির্জা। গির্জাটির নির্মান কাজ ১৮৯২ সালে শুরু হয় এবং ১৯০৬ সালে শেষ হয়। এর নকশা করেন অস্ট্রিয়ার স্থপতি জর্জ ভন হওবেরিসসার। এটিকে তিনি গোথিক পুনর্জাগরণ নকশার আদলে তৈরি করেন। এটি থেরেসিয়েনওয়েইসের উত্তর দিকে অবস্থিত। গির্জার বাইরের সজ্জার জন্য আন্সবাখ থেকে তৈরি চুনাপাথর ব্যবহার করা হয়েছে। অভ্যন্তরীণ সজ্জার জন্য উচ্চ বাভারিয়ার টাফ (চুনময় পাথর) ব্যবহার করা হয়েছে এবং নির্মাণ সামগ্রীর মধ্যে মূখ্য উপাদান ছিল ইট। গির্জাটির প্রধান মিনারের উচ্চতা ৯৭ মিটার (৩১৮ ফু), ফ্রাঙ্কফুর্ট ক্যাথিড্রালের মিনারের মতো করে এটি তৈরি করা হয়েছে। পশ্চিম দিকে দুটি মিনার অবস্থিত। এদের প্রত্যেকের উচ্চতা ৭৬ মিটার (২৪৯ ফু) মিটার। পশ্চিম দিকের প্রধান প্রবেশদ্বারের উপরে একটি বড় গোলাপী জানালা দ্বারা গির্জাটিকে সজ্জিত করা হয়েছে। দ্বিতীয় বিশ্বযুদ্ধের সময়, ১৯৪৪ সালের ডিসেম্বরে, বোমা হামলার কারণে গির্জাটি ভয়াবহ ক্ষতির সম্মুখীন হয়। গুরুত্বপূর্ণ কিছু উপাদান চুরি হয়ে যায়। বিশেষ করে উঁচু বেদির উপাদানসমূহ। ১৯৬০ সালের ১৭ ডিসেম্বরে, কনভায়ার সি-১৩১ডি সামারিটান, মিউনিখ-রিম বিমানবন্দর থেকে উড্ডয়নের পর গির্জাটির বুরুজে আঘাত করে এবং ভূপাতিত হয়। ২০১৯ সালের ২৫ এপ্রিল, ইস্টারের সময় গির্জাটিতে একজন ব্যক্তি "আল্লাহু আকবর" বলে চিৎকার দিয়ে ওঠে, এতে গির্জায় অবস্থিত মানুষেরা ভয় পেয়ে দৌড়ে পালাতে চেষ্টা করে। পালানোর সময় ২৪ জন আহত হয়। পরে পুলিশ সোমালিয়া থেকে আগত ৩৬ বছর বয়সী এক ব্যক্তিকে আটক করে। অবশ্য তার কাছে কোন অস্ত্র বা বিস্ফোরক কিছুই পাওয়া যায় নি। Lieb, N. (১৯৭১)। München: die Geschichte seiner Kunst (জার্মান ভাষায়)। G.D. W. Callwey। পৃষ্ঠা 304। সংগ্রহের তারিখ ২১ জুন ২০১৮।  Abend, B. (২০১৮)। Baedeker Reiseführer München: mit Downloads aller Karten und Grafiken। Baedeker Reiseführer E-Book (জার্মান ভাষায়)। Mairdumont GmbH & Company KG। পৃষ্ঠা 229। আইএসবিএন 978-3-8297-9454-1। সংগ্রহের তারিখ ২১ জুন ২০১৮। Blickfang an der Landwehrstraße Nordöstlich der Theresienwiese ragt die neogotische Sankt-Pauls-Kirche (1892–1906) mit ihrem 97 m hohen Hauptturm auf, neben der Frauenkirche das größte Gotteshaus Münchens und mit ihrer ...  "24 Injured In Panic As Man Shouts Allahu Akbar In Church"। সংগ্রহের তারিখ ৩১ মে ২০১৯।  উইকিমিডিয়া কমন্সে সন্ত পলের গির্জা, মিউনিখ সংক্রান্ত মিডিয়া রয়েছে।
আবু তাম্মাম

আবু তাম্মাম (আরবি: أبو تمام), পুরোনাম হাবিব ইবনে আওস আল-তা'ই (আরবি: حبيب بن أوس الطائي) (৭৮৮–৮৪৫) ছিলেন আব্বাসীয় যুগের এক আরব কবি, যিনি এক খ্রিষ্টান পরিবারে জন্মেছিলেন ও খ্রিষ্ট ধর্ম ত্যাগ করে ইসলাম ধর্ম গ্রহণ করেছিলেন। তিনি আরবি কবিতা সংকলন হামাসাহ এর জন্য পরিচিত। আবু তাম্মাম জন্মেছিলেন সিরিয়ার জসিমে। ধারণা করা হয়ে থাকে, তিনি তার যৌবন অতিবাহিত করেছিলেন সিরিয়ার হোমসে। তিনি শৈশবে কায়রোর এক মসজিদে পানি বিক্রি করতেন বলে গল্প প্রচলিত আছে। তার কাব্যপ্রতিভার প্রথম বিকাশ ঘটে মিশরে। সেখানে তিনি নাম করতে না পারায় তিনি দামেস্ক ও পরবর্তীতে মসুল গমন করেন। সেখানে তিনি আব্বাসীয় খলিফা আল-মামুনের পৃষ্ঠপোষকতা প্রার্থনা করেন। কিন্তু, তার কাব্যপ্রতিভা খলিফাকে আকৃষ্ট করতে ব্যর্থ হয়েছিল। এরপর তিনি খেলাফতের পূর্বাংশে গমন করেন এবং অবশেষে আর্মেনিয়ার গভর্নর খালিদ ইবনে ইয়াজিদ আল-শায়বানির পৃষ্ঠপোষকতা লাভ করেন। তার কাব্যপ্রতিভা গভর্নরকে যতবার মুগ্ধ করত, ততবার গভর্নর তাকে দশ হাজার দিরহাম করে প্রদান করতেন। আল-মামুনের মৃত্যুর পর নতুন খলিফা হিসেবে দায়িত্ব গ্রহণকারী আল-মুতাসিম তার কাব্যপ্রতিভায় মুগ্ধ হন। ৮৩৩ খ্রিষ্টাব্দের পর থেকে তিনি মূলত বাগদাদে বাস করতে থাকেন। আল-মুতাসিমের দরবারে স্থান হয়েছিল আবু তাম্মামের। বাগদাদ থেকে তিনি খোরাসান গমন করেছিলেন। সেখানে তিনি আবদুল্লাহ ইবনে তাহির আল-খোরাসানির পৃষ্ঠপোষকতা লাভ করেন। ৮৪৫ সালের দিকে তিনি সিরিয়ার মারারাত উন-নুমানে ছিলেন। সেখানে তিনি আরব কবি বুহতুরির (আনু. ৮২০–৮৯৭) সাথে মিলিত হন। আবু তাম্মাম মসুলে ৮৪৫ সালে মৃত্যুবরণ করেন। আবু তাম্মাম তার সময়ের বিখ্যাত আরবি কবিতাগুলো নিয়ে হামাসাহ (আরবি: حماسة, বাংলা: প্রেরণাদান) নামে কবিতা সংকলন প্রকাশের জন্য পরিচিত। তিনি কবিতাগুলো সংগ্রহ করেছিলেন আবু আল-ওয়াফা ইবনে সালামার সুবিশাল গ্রন্থাগার থেকে। কবিতা সংকলনটি দশ খণ্ডে প্রকাশিত হয়েছিল। আবু তাম্মামের কবিতায় ঐতিহাসিক ঘটনা ও ব্যক্তিদের কাহিনি ফুটে উঠেছে। তার কবিতায় রয়েছে মুতাজিলা মতবাদেরপ্রাধান্য। কবি অ্যাডোনিসের মনে করেন যে, আবু তাম্মাম লেখনীর মাধ্যমে দুনিয়া গড়ার লক্ষ্য নিয়ে কাব্যচর্চা শুরু করেছিলেন। তিনি আরো মনে করেন যে, কবিতার পংক্তির সাথে কবির সম্পর্কে আবু তাম্মাম প্রেমিক প্রেমিকার সম্পর্কের মত ঘনিষ্ঠ মনে করতেন এবং কবিতা রচনাকে প্রেমিক প্রেমিকার অন্তরঙ্গ সম্পর্কের সাথে তুলনা করতেন। Ibn Ab̄i Tahir Ṭāyfūr and Arabic writerly culture a ninth-century bookman in Baghdad, Routledge Curzon Studies in Arabic and Middle-Eastern Literatures: A Ninth-century Bookman in Baghdad, By Shawkat M. Toorawa, pg. 94  One or more of the preceding sentences একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Abu Tammam"। ব্রিটিশ বিশ্বকোষ। 1 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 81। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Klein-Franke, Felix (১৯৭১)। "The Hamasa of Abu Tammām"। Journal of Arabic Literature। 2: 18। ডিওআই:10.1163/157006471X00027।  Adonis. An Introduction to Arab Poetics, Saqi Books, 1990. pg. 43 Julie Meisami and Paul Starkey. Encyclopedia of Arabic Literature. Routledge, 1998. pg. 48 Adonis. An Introduction to Arab Poetics, Saqi Books, 1990. pg. 50